**АРХИТЕКТОНСКО ПРОЈЕКТОВАЊЕ 4 и 5 / 2017-2018**

Предметни наставници: доц. др Диана Ступар, доц. др Маја Милић-Алексић

Сарадници на вјежбама: доц. др Огњен Шукало, доц. др Маја Милић-Алексић, доц. др Диана Ступар

**02.март 2018.-прво и друго вјежбање**

оновићемо шта је рађено први, и шта се од вас очекује за други час.

**Први:**

1. **А3 на три дијела: а/сусједство; б/склоп-стан; в/фасада.структура-кадар**

2. Реконцептуализација сусједства/појмовник арх.елемената-елементи дистанцираности: СИГУРНОСТ, ПРИПАДНОСТ, ИЗДВАЈАЊЕ, АРОГАНЦИЈА, ПОДОЗРЕЊЕ

Задаци за кући:

1. Обићи локацију и документовати кроз фотографије **најљепши и најлошији утисак са локације**

2. На локацији идентификовати појмовник арх.елемената-елементи дистанцираности: СИГУРНОСТ, ПРИПАДНОСТ, ИЗДВАЈАЊЕ, АРОГАНЦИЈА, ПОДОЗРЕЊЕ, помоћу скице и фотографије

3. На карти детектовати различите облике вишепородичног становања (А,Б,Ц...) Сваки члан групе (група 5-8 студената, који ће заједно радити и на макети) има задатак да анализира и нацрта једну од зграда. На А3 потребно је нацртати основу ходника и степеништа са назначеним улазима и фасаду, са фотографијама Р1:200.

**Други:**

На другом часу правимо макете постојећег стања у 1:500. Макете се праве у групама од 5-8 студената. Молимо вас да понесете потребан прибор за рад. Нешто од материјала имамо у К2.

Тема је заправо урбанистичка и архитектонска анализа локације, као и утисци са ње, о чему ће кроз заједничку дискусију даље бити ријечи.

На сљедећем предавању биће ријеч о типолошким обрасцима вишепородичног становања.

Подлоге и остaло можете пронаћи у фолдеру джубокс:

https://drive.google.com/drive/folders/1To2mGKnxHFf76n4UkvHGERCP72Yqnse0?usp=sharing

Срећан рад

**9.март 2018.-обавијест за треће вјежбање**

У уторак 13.03.2018. са почетком у 9 часова и 15 минута биће одржано предавање проф.др. Тамаре Прибишчев-Белеслин са Филозофског факултета Универзитета у Бањалуци, са називом „Педагошко обликовање простора“. Потребно је нагласити да је предавање изузетно занимљиво и да је од кључног значаја за разумијевање програма предшколског образовања, те очекујемо ваше присуство у пуном броју.

Поновићемо шта је рађено прошли и који су вам задаци за идући час:

1. Тема прошлог предавања је била типологија вишепородичног становања. Ваш **задатак је да на А3 у 5 цртежа прикажете генезу становања од једнопородичног ка вишепородичном становању.** На вјежбама смо радили анализу и обликовање постојећег стања. Све групе су задатак урадиле одлично. Постојећа макета је подлога на којој од идућег часа, свако од вас независно испробава своја рјешења блока (и документује исто кроз фотографије).
2. Други задатак који треба да донесете идући час јесте исправка утисака са локације. Свако од вас појединачно треба да прикаже цртеже **пет појмова дистанцираности,** а потом на самој локацији да фотографише ситуације које у датом контексту дистанцираност репрезентатују. Такођер **утисак са локације** се ради понаособ и треба да буде представљен на А3 као једна позитивна и једна негативна фотографија. Неки од вас треба да ураде или да поправе анализу типа зграде вишепородичног становања са локације (тип а, или б, или ц...) тако да буде представљен габарит основе са уцртаним заједничким хоризонталним и вертикалним комуникацијама и улазима у станове, и један 3д приказ или фасада (фотографија или скица)
3. Трећи задатак подразумијева **читање, разумијевање и превођење у скицу текста Џејн Џејкобс „Одбрана великог града“.** Поента је да разумијете и нацртате елементе урбаности јавног простора који се помињу у тексту, а који град чине градом. Неке од тих елемената ћете следећи час имплементирати у ваше урбанистичке набачаје. Линк за текст:

<https://drive.google.com/open?id=1LWDOXCNc1eKFcWXE2FU8wi-l5uqFlzbL>

Срећан рад, из кабинета

4. Вјежбање

Трећи блок часова био је посвећен уводу у предшколске курикулуме и просторне захтјеве у складу са педагошким принципима. **Бјежба на А3 се односила на то да попишете појмове из изнесеног предавања и да на основу њих представите 5-6 архитектонских елемената дјечијег простора.** Важно је да кроз скице преставите архитектуру и њене елемента а не само мобилијар.

У другом дијелу је рађен први урбанистички набачај и фотографије макете уметнуте у велику заједничку макету. Неки од вас су то урадили добро а неки и не. Требало је на подлози представити утиске са локације, као и најзначајније репере, силнице, путање, структуре у односу на које кроз цртеж износите став о принципима и геометријама које се преламају на самом локалитету.

Задаћа за 4. **Час је архитектонска анализа два примјера вртића на два А3.**

Такођер за 4. Час треба да поновите вјежбу Урбанистички набачај, али овога пута убједљивије. На основу датог подлошка на часу ће се радити прва макета структура, токова, поља и празнина и испуњења. Направљена макета ће се уметати у макету постојећег стања и фотографисати. На тај начин ћете испробавати даље могуће и немогуће правце истраживања. Неки од вас ће доћи до обрасца урбанистичког рјешења, док ће други пробавати различите ствари. Неопходно је да имате на уму три угла из којих се креће истраживања ат то су јавни, стамбени и дјечији простори. Могуће је направити више макета.

Предавања за 4. час тичу се стана и његове организације. Наглашавамо да је приуство прилично битно, јер се на основу представљених шема на 5. Часу ради колоквијум „Каталог станова“.

5. Вјежбање

Прошли час смо обрађивали основну градивну јединицу вишепородичног становања СТАН и радили смо на потенцијалним урбанистичким рјешењима.

На часу сте правили апстрактну макету урбанистичког набачаја 1:500 и **Појмовник-3\*3-**задатак: Треба препознати по 3 своја појма за сваку од појединачних категорија-становање/јавни простор/простор дјеце, То значи 9 појмова да  образложити кроз скице и ПОЈАМ (текст) сваки од њих, који синзтетизују знања/искуства/сјећања из претходнх вјежбица… тај појмовник је складиште из којег се извлачи и концепт и  структуре собе, и становa,  а и урбанизма

Задатак за идући час је да завршите појмовник и испринтате црно бијелу фотографију (или две) вашег урбанистичког набачаја који је уметнут у локацију (заједничку макету). Затим да на истом листу А3, појмове и скице из појмовника локализујете на фотографији, односно да увежете појмове и просторне елементе из појмовника са препознатим локалитетима или зонама на макети.

Следећи час радите колоквијум „КАТАЛОГ СТАНОВА-МОДУЛАРНОСТ“ који носи 5 поена. Ко не уради добро колоквијум радиће га све док не буде пролазан, односно док не савлада најосновнију шему стана. Потребан вам је прибор за цртање и А3 папири (материјал за макету такођер, требаће за други дио часа). **Колоквијум почиње у 9 и 30 и завршава у 11 и 30.** Молимо вас да будете тачни.

У другом блоку наставе бавићемо се темом склопа. Из урбанистичког набачаја требаће да се ишчитају типолошке карактеристике волумена. На основу препознатих корпусапи искустава преклапања појмовника и подлоге, правиће се волуметријска макета урбанистичког рјешења.

Срећан рад, из кабинета

7. Вјежбање

Претпрошли час сте довршавали појмовнике и интегрисали их у фотографију макете. Молимо све да заврше овај корак. Потом сте на часу, на основу нове (,а понеко и страре) макете имали задатак да изнесете основу партера, основу треће етаже (са уцртаним склопом комуникације-трактови) и пресјек урбанитичког рјешења у 1:500.

За следећи час требате све ове вјежбе имати завршене.

Задаћа за следећи час јесте да пронађете **6 примјера вишепородичног становања и да прикажете основу склопа (у 200 или 500) и основу једног стана у 1:100. Графички анализирајте односе јавног-заједничког-приватног, комуникације, односе зона и освјетљење. Сваки примјер је смјештен на пола А3 формата.**

На 7. Блоку имаћете предавања из програмских и просторних смјерница за пројектовање вртића. Након тога је колоквијум „моја соба“ који носи 5 поена. Задатак вам је да уочите основне програмске и формалне принципе зоне собе, повежете их са вашим појмовима и направите макету вртића као отворене структуре која може у једној мјери да се примјени на ваше урб. Рјешење. Размјера је 1:100.

Осим тога треба да комплетирамо урбанистичко рјешење и попричамо о вашем концепту, јер за 17. Априла је презентација концепта, па рачунајте на то.

Срећан Васкрс, а потом и срећан рад тим АП45

8. Вјежбање

Следећи час нас очекује презентација концепта. Свако од вас ће презентовати макете, скице, нацрте и теме којим са ви бавите у вашем истраживању. За вашу презентацију имате 4 минуте.

Обавезни прилози:

1. Појовник и интеграција појмовника са фотографијама прве макете
2. УРБАНИСТИЧКО РЈЕШЕЊЕ 1:500

1а/Макета

1б/Приказ партера 1:500

1в/Основа 3. Спрата 1:500

1г/Уличнни фронтови 1:500

1. РЈЕШЕЊЕ СЕГМЕНТА 1:200

2а/Основа трећег спрата одабране зоне становања (вертикалне и хоризонталне комуникације, назначити станове, али их не рјешавати унутра)

2б/ пресјек зграде (обухватити оне улице)

2в/основа једне етаже вртића

2г/пресјек вртића (обухватити улице, терен и игралиште)

1. КОНЦЕПТУАЛНЕ скице, жврље, макете, текстуре, приче: „Шта ја својом архитектуром доприносим на пољу становања, дјечијег и јавног простора?“

* Велики број вас нема оцјену из колоквијума моја соба и каталог станова. Молим вас да у петак у вријеме консултациија донесете те прилоге. Сви који послије тог рока предају ове прилоге имају казнене бодове.

* КОНСУЛТАЦИЈЕ/ПЕТАК/14 и 30 до16 и 30/КАМПУС

Срећан рад АП45

10 вјежбаење

Драги студенти, прије свега да нагласим да у суботу од 9 до 14 имамо надокнаду часова. Обавезно је да присуствују и да донесу све потребне материјале сви они који немају поједине оцјене...1. "каталог станова, 2. "моја соба" 3. "концептуално рјешење". Они  који имају све  три оцјене нису обавезни присуствовати али наравно могу доћи на консултације уколико им теба помоћ око превођења концептуалног рјешења у основе и пресјеке.Уа следећи уторак се од вас очекује да сте поставили пресјеке и основе зграде и  вртића у размјери 1:200, ријешили улазе комуникације, јавне заједничке и приватне просторе стана. Не прихватају се нацрти који су већ дискутовани на презентацији концепта, него само унапређена рјешења у односу на наше коментаре. На часу ћемо у односу на ваше  постављене основе правити радне моделе у 1 на 200.